paragraph_text: 24-satna utrka je oblik ultramaratona u kojemu natjecatelji trče što dalje mogu u 24 sata. Obično se održavaju na stazama od 400 metara. Vrhunski će trkači pretrčati 210 km ili više, ovisno o uvjetima, a najbolji mogu preko 240 kilometara. Neki natjecatelji imaju svoju ekipu, a drugi postave šator sa svom opremom i namirnicama koje trebaju blizu starta da mogu pristupiti na početku svakog kruga. 24-satna utrka je obično povezana s utrkama na 6, 12, i 48 sati.